
ÅRSRAPPORT JIF FOTBALL SESONGEN 2020
Styret har bestått av:
Leder:					Tommy Lafton
Nestleder/ Markedsansvarlig/:		Geir Ivar Sæthern
Styremedlem – Sport senior og
 		leder sportslig utvalg:	Bjørn Opdahl
Styremedlem - anlegg:			Morten Bråthen
Styremedlem – Barn og Ungdom:	Arno de Jong
Styremedlem – Utvikling jentefotball:	Anne Paulsen
Varamedlemmer:
John Burden
Espen Hagen

Valgkomite: 
Leder					Stian Roos
Medlem				Maria Granberg
Medlem				Jon Bjørkerot

Revisor:				Roslan Magomadow

Styret har bestått av 1 kvinne og 5 menn

Styrets arbeid
Styrets hovedoppgave er å legge til rette for tilpasset fotballaktivitet for all som ønsker å spille fotball i Jevnaker. En av de viktigste oppgavene er å jobbe etter den fastlagte sportsplanen og handlingsplan for godkjent Kvalitetsklubb(NFF), holde god økonomisk styring, fremme inntektsbringende tiltak, bidra til god sportslig utvikling på alle alderstrinn og være en pådriver for anleggsutvikling.
For året 2020 har dette arbeidet stort sett bestått i å ha kontroll over den økonomiske situasjonen og den sportslige situasjonen. Covid19 har satt en stor demper for aktiviteten i året som har gått og det har vært en krevende tid for styret. Åpning, begrensning, nedstenging av treningsmuligheter og kampsituasjonen har gitt utfordringer i vi ikke har vært borti tidligere. Vi er tilfreds med måten styret har håndtert denne utfordringen og er evig takknemlige for den jobben daglig leder, vaktmester, sportslig leder, alle trenerne og andre frivillige har gjort for at vi har fått opprettholdt aktivitetsnivået slik det har vært. Dette hadde aldri gått uten den positiviteten som vises av voksne som barn. Alle har vi bidratt til at dette har gått bra.
Styret har avholdt 11 styremøter gjennom 2020, samt årsmøtet i juni. Utover dette har styrets medlemmer deltatt i diverse møter i regi av NFF Buskerud, møte med naboklubber og anleggsmøter.

KORONA ÅRET.
Året 2020 har vært et meget spesielt år. Korona epidemien har preget all aktivitet. Deler av året har klubben vært nedstengt. Men totalt sett har klubben kommet godt ut av året.

ØKONOMI I KLUBBEN
Styret har hatt fokus på å fortsette den gode og trygge utviklingen av klubbens økonomi. Det er ikke et mål i seg selv at klubben skal ha flere hundre tusen kroner på konto, men det har tidligere år vist seg å være nødvendig å bygge en god buffer siden klubbens økonomi i veldig stor grad er avhengig av et utrygt sponsormarked. Inntektene ble betydelig mindre i 2020 enn tidligere år. Dette skyldes i hovedsak Korona situasjonen i samfunnet.  Dette har også hatt stor betydning for JIF Fotball. Kostnadene er også blitt betydelig lavere og vi har lagt vekt på å få redusert kostnader der det har vært mulig. Bl.a. har Adm.leder og Sportslig leder vært permittert på våren 2020. Regnskapet viser et  overskudd i 2020. Samlet over de siste 2 årene har vi da bygd opp en god egenkapital. Vi er takknemlig for alle bidragsytere, store og små som hjelper oss til å kunne tilby stor fotball aktivitet i en relativt liten klubb på landsbasis. JIF Fotball hadde i 2020 et trettitalls sponsorer hvorav 1 generalsponsor (Sparebank1 R/H) og 5 hovedsponsorer (JIF Budbiler, Glitre Energi , PUMA, Hverven Revisjon og Mesterhus  G. Sæthren). Ved årsskiftet hadde JIF Fotball samlede innskuddsmidler på ca. kr. 1.700.000,-.

MIDER FRA STIFTELSER
Tildelte midler fra stiftelser har medført at vi har kunnet gjøre store investeringer/vedlikehold på klubbhuset.  Fra Sparebankstiftelsen Jevnaker/Lunner/Nittedal fikk vi tildelt kr. 600.000,- som har finansiert nytt ventilasjonsanlegg på klubbhuset, store utbedringer på taket som har lekket, nye ytterdører, toalett ute, skiftet til led lys og nye armaturer på hele klubbhuset samt 3 nye varmtvannsberedere.
Vi har fått tilført kr. 100.000,- fra Varig forsikring Hadeland som bl.a. skal fin. Nye dusjer.
Kr. 200.000,- har vi fått fra Sparebankstiftelsen DNB som skal investeres i endringer på kjøkkenet med møbler, oppussing etc.samt noe E-sport utstyr.

GRASROTANDELEN
En betydelig inntekt for JIF er også Grasrotandelen fra Norsk tipping.  Ved årsskiftet hadde vi ca. 285 Grasrotgivere. Disse ga oss til sammen kr. 252.000,-. Noe som er en nedgang på ca. kr. 40.000,- fra 2019. 7% av det det tippes for går direkte til klubben. Men her har vi håp om mange flere registrerte brukere som støtter opp om JIF Fotball. Er du med?

SPILLERIET
Gjennom Sørliekiosken i Hønegata v/Granheim) har vi avtale med Spilleriet om inntekter til klubben fra bingovirksomhet. Dette har gitt oss kr. 183.000,- i 2020.



NY UTSTYRSLEVERANDØR - PUMA
Det har blitt inngått avtale med ny leverandør av utstyr til klubben. PUMA er ny avtalepartner sammen med Sandberg Sport Jevnaker. Avtalen løper i 5 år. Det er viktig for klubben at klubbens medlemmer handler PUMA varer hos Sandberg Sport AS gjennom kundeklubben. Dette gir klubben kick back.
JIF TRENINGSSENTER:
Senteret har blitt betydelig pusset opp og nytt utstyr til senteret har blitt kjøpt inn. Dette håper vi klubbens medlemmer og tillitsvalgte ønsker å benytte seg av. Tilbudet er rimelig ift andre typer treningssentre.

JIF BUDBILER DA
Budbilen fortsetter å bidra betydelig til klubbens aktivitet for barn og unge.
Se egen sak under JIF Budbiler DA.

ÅRENE FREMOVER SOM BØR PRIORITERES:
· Planlegge ny hall og få dette inn i kommunale planer osv.
· Tilbygg til klubbhuset med nye garderober etc. Opprusting av klubbhuset fortsetter.
· Øke kompetansen på leder og trenersiden.
· Øke rekrutteringen, spesielt på jentesiden, både på spillersiden og ledersiden.
· Jobbe med å få flere inn i Utvalgene og øke inntektssiden i klubben.

ÅRSRAPPORT SPORTSLIG UTVALG (SU)
JIF har etablert et meget kompetent sportslig utvalg i 2020. Det har bestått av følgende personer som har sagt ja til og bidra.
 
Leder SU: Sportslig leder senior/junior Bjørn Opdahl 
Sportslig ansvarlig/Rekrutteringsansvarlig/ trenerveileder Mads Kleiv
Leder sport damer/jenter: Tonje Hansen og Trude Fjellbirkeland
Fiks Ansvarlig: Frode Martinsen
Ansvar for oppstart og lekepartier: Mads Holterbakken
Andre medlemmer: Alexander Bjørnerud og Lars Lafton   
 
Vi har fra starten av jobbet med å lage rutiner for møtehyppighet, arbeidsformer og kommunikasjon. Vi fordelte også en del oppgaver på medlemmene. Vi har også laget en liste over prioriteringsrekkefølgen på tiltakene vi skal jobbe med fremover. Utvalget består av motiverte folk som ønsker å gjøre en innsats for JIF fotball.
 
Det vi har fått til i 2020 til tross for koronaen kan nevnes, fotballskole, jentedag, lekepartier, trenerforum, trenerkurs og JIF FOTBALL EXTRA (et tilbud for de aller ivrigste).
 
Vi har også startet med egne keepertreninger for alle aldersbestemte keepere i JIF.
 
Jeg vil også fremheve jobben Trude og Tonje gjør i forhold til jentefotballen. I alt vi gjør nå, så har vi med en tanke om hvordan vi kan legge til rette for at vi skal få med oss flest mulig jenter.
 
Samtidig med dette jobber vi kontinuerlig med å innføre den «røde tråden» som skal gjennomsyre alt vi foretar oss i alle lag i klubben. Vi skal være en klubbstyrt klubb og det føler vi at vi er på god vei til å bli.           
 
Utvalget har også gjort en stor innsats og samlet seg hurtig til møter når det har vært påkrevd i forbindelse med nedstenginger og oppstarter på grunn av pandemien. Her har utvalget gjort en stor jobb for at alle spillere og trenere i JIF. Dette har ført til, at vi har kunnet holde aktiviteten i gang nesten hele tiden. Til tross for stadig endringer i restriksjoner tilknyttet fotballen.

JIF senior (4.divisjon)
A-laget skulle ha vært med i 4.divisjon avdeling Buskerud hele denne sesongen ble jo som kjent avlyst. Senior har jo i praksis hatt treningsnekt, da de ikke har hatt lov til å spille fotball siden 12 mars 2020. Til tross for dette vil jeg si at vi har hatt imponerende oppmøte og gode treninger med 1 meters avstand. Guttene har holdt motet oppe og gjort så godt de kan for å bevare motivasjonen i et forferdelig år.
Trenerteamet bestod av Mads Kleiv (hovedtrener), Lars Lafton (trener) og Morten Bakke (keepertrener). 
Det ble gjennomført 3 ukentlige treninger gjennom hele året i de periodene vi ikke var helt nedstengt. Alle treninger med 15-20 spillere. Treningene viste fremgang og nye spillere har kommet fint inn i gruppen selv om vi ikke har fått spillt en eneste kamp på snart 1 år og 2 måneder.
Mads Kleiv og Lars Lafton fortsett i sine roller etter 2020. Morten Bakke fortsetter også som keepertrener.

JIF Junior
Erik Hagen og Ayman Abu Saleh var trenere for G19. Sportslig sett leverte juniorlaget blandede resultater. Også her ble sesongen preget av pandemien. Laget besto av mange nye spillere og bar kanskje litt preg av liten tid til å bli samspilte. Junior fikk bare en komprimert høstsesong, da alt var nedstengt til september. Sesongen ble også kuttet 

Et klart mål fra Fotballstyret har vært å legge til rette for å utvikle egne spillere for spill på A-laget i årene framover. Derfor har det vært viktig og lage et godt sportslig opplegg til juniorlaget. 
Erik Hagen har kontrakt ut 2021 og fortsetter, mens Ayman A Saleh sluttet midt i sesongen. Ny assistenttrener for 2021 er Chris Dutton. 


JIF B-lag
B-laget skulle deltatt i 7.divisjon. De trente 1 økt pr uke, med godt oppmøte. All ære til gjengen som holdt motet oppe uten å gi opp igjennom et år med treninger uten kontakt. 



ÅRSRAPPORT BARN OG UNGDOMSUTVALGET (BU).
Som for alle andre var 2020 preget av covid 19. Men mye har skjedd i løpet av året allikevel da ble åpent opp for de under 20 år.

Rekruttering
Det er en fin utvikling av antall spillere i klubben for de aller yngste. Det jobbes målrettet med å rekruttere til fotballen fra 6 år og oppover. Klubben har god rutine på dette og har god dialog med skolen barnehagene. Medlemsansvarlig følger opp nye medlemmer og sletter gamle slik at systemet skal være ajour. 
Lekeparti med ball for 4 og 5 åringer ble etablert. Men fikk en forsiktig start p.g.a. covid 19. 

Det ble en meget vellykket Jentefotball dag med 60 påmeldte. Oppfølging av disse blir viktig fremover for å rekruttere flere jenter.

Hverven revisjon fotballskole med arrangert i juni. Tine Fotballskole i høstferien ble avlyst.

Julecupen ble avlyst på grunn av covid 19.

Seriespillet for de yngre lagene ble gjennomført i høstsesongen.

Materiell/utstyr:
Dette er en utfordring og skal jobbes med for å få på plass gode rutiner her. Vi har pt. Ikke oversikt over utstyret som finnes i BU. Det må foretas en status etter sesongslutt hvor alle lagene leverer inn sitt utstyr. Utstyrsansvarlig foretar utlevering til ny lagleder som kvitterer ut utstyret. For mye utstyr bare «forsvinner». Dette blir dyrt for klubben i lengden.

Dugnader:
Med unntak av kiosk, ble både Høy på landet og Randsfjordfestivalen avlyst. Vårdugnaden på stadion ble gjennomført med ca. 15 fremmøte.

Dommere:
Det ble gjennomført klubbdommerkurs. Pt har vi 4 dommere i klubben. Det må jobbes med å øke dette antallet gjennom rekruttering og oppfølging av klubbdommere. Klubben har rutiner for oppfølging av dette og med ny dommeransvarlig vil disse planene bli fulgt opp.

JIF Fotball BU
Årsrapport markeds/økonomiutvalget Jif fotball 2020

Utvalget har i perioden bestått av følgende personer:

Frode Martinsen, Per og Cecilie Hoelsveen, Yngve Larsson og Geir I Sæthren (leder). 

Det har blitt gjennomført 3 møter i utvalget i 2020.

Ihht ny organisering i Jif fotball ligger ansvar for sponsorarbeid, inntektsbringende tiltak, drift av kiosk, ansvar for hjemmeside/sosiale medier og arr ansvarlig hjemmekamper i under marked/økonomiutvalget.

Det har også i år vært en prioritert oppgave å jobbe med fornyelse av sponsoravtaler og å få til mer langsiktige avtaler som gir større forutsigbarhet på inntektssiden. Dette arbeidet startet i 2018 og jobbes kontinuerlig med. 

Situasjonen med Covid 19 fra mars 2020 har også for økonomiutvalget medført en helt annen situasjon med å bidra til at klubben økonomisk klarer å balansere sine inntekter og utgifter i en tid med redusert sportslig aktivitet, og utfordringer mht å skaffe inntekter til klubben.  Klubben vil også ha betydelige kostnader til drift selv om det har vært redusert sportslig aktivitet i klubben gjennom året.

Jif kiosken har holdt oppe på ballslettene fra mai og til serieslutt opp mot seriespillet for barn og unge . En stor takk til Cecilie og Per som har driftet dette på en utmerket måte. 

Det jobbes kontinuerlig med forslag rundt inntektsbringende tiltak. Vi har gjort flere forsøk på å få inn flere i økonomigruppa for å styrke arbeidet med inntektsbringende tiltak uten å lykkes. For 2020 mistet vi pga pandemien flere store dugnader i klubben.
Av andre tiltak er verving til grassrotandelen. Vi ligger stabilt på ca  280 bidragsytere pr i dag i Jevnaker fotball, men potensialet til å øke dette er stort. Forslaget er å ha stand på utvalgte hjemmekamper samt ha en ringekveld hvor A og juniorlag ringer til potensielle nye navn. Det har også blitt diskutert forslag om å arrangere andelslag for tipping. 

Utvalget hadde også en klar målsetning om at vi skulle være mer synlig opp mot våre samarbeidspartnere og sponsorer i 2020 ved å tilrettelegge for at de kunne markedsføre seg på våre arrangementer. Dette ble det dessverre ikke noe av i 2020 da sesongen for de voksne samt Mesterhus julecup ble avlyst.

Det er sendt ut nyhetsbrev vår og høst fra Jevnaker fotball til våre sponsorer og samarbeidspartnere med hva som skjer i klubben og hvilke planer vi har fremover for å utvikle klubben.

Yngve Larsson ble i høst forespurt om å bidra inn i arbeidet med å skaffe tilveie bilder og materiale om klubbens historie. Dette arbeidet forsetter utover i 2021. Jif er 110 år på sommeren 2021, og dette vil markeres.


I skrivende stund vet vi heller ikke hvordan året 2021 forløper mht pandemi og aktivitet i klubben. Det er en utrolig krevende tid, både med hensyn til økonomi, redusert sportslig aktivitet og hva det nærmeste året bringer. Allikevel drives klubben godt på de fleste områder og klubben tenker langsiktig både mht anleggsutvikling, styrking av kompetanse blant trenere og ledere samt organisering.

Det er ikke til å legge skjul på at det er en vanskelig jobb å skaffe penger til drift av klubben, pandemien og den økonomiske situasjonen ute i samfunnet, har ikke gjort dette mindre utfordrende, men vi er optimistiske og har tro på retning klubben har valgt for tida fremover.  

Jevnaker 10.03.21

Geir Ivar Sæthren nestleder Jif fotball, leder økonomiutvalget


ÅRSRAPPORT ANLEGG 2020 
Anleggsutvalget er ledet av Morten Bråthen. Som leder av utvalget inngår denne funksjonen i styret til JIF Fotball.  Utvalget skal ha det overordnede ansvaret for drift/ vedlikehold og utvikling av anleggene JIF Fotball disponerer. Dette dreier seg om kunstgressbane, ballslettene, hovedmatte, klubbhus, kiosk, lager og kunstgressbane. I tillegg har  utvalget en rekke prioriterte prosjekter som er godkjent av styret for gjenomføring iht oppsatt kostnadsramme og  prioritesrekkefølge. 
Utvalgets medlemmer: Espen Grongstad, Runar Rundhaug og Tom Arne Karsen 
KUNSTGRESSBANE: 
Vaktmester Rolf Halvorsen har ansvaret for vedlikehold etc. Det har blitt gjort en gjennomgang av varmesystemet og  dette virker som tiltenkt, men er på grensen til kapasitet ved -15 grader. 
Miljøtiltak rundt kustgress er vurdert og konklusjonen er at løsningen ligger i miljøgranulat og en større sone for  deponering av snø. Prosjekt for oppgradering er etablert med ansvarlig Espen Grongstad. Hvis middler fra stiftelse  bevilges ønskes oppstart medio 2021. 
BALLSLETTER: 
BU har ansvar for merking av baner før seriestart og kommunen har ansvar for klipping. 
KLUBBHUS: 
JIF Fotball har etter tildeling av midler fra stiftelser gjennomført mange gode tiltak for å ta vare på anlegget. Her  nevnes noen: 
• Låsesystem med kode på dører. 
• Utbedring av taket og gradrenner. 
• Oppusset 1 stk Wc til publikum. 
• Enøk tiltak med lysstyring på bevegelsessensorer 
TOALETTANLEGG UTVENDIG KLUBBHUS. 
JIF Fotball har på eget initiativ fått satt i drift 1 toalett for besøkende. Videre diskusjoner med kommune og alianse  har konkludert med at behovet for å sette i stand resten av toalettene er tilstede. Dette vil bli utført i 2021. 
Traktor 
Traktoren måtte påkostes en betydlig sum i vedlikehold i 2020. 
Vi ser at traktoren har gått sine timer og et prosjekt med å skaffe penger til ny er etablert. Traktor får periodisk vedlikehold utført av Rolf. 
Deltagelse i diverse prosjektgrupper 
Anleggsutvalget deltar med medlemmer i tverrfagelige prosjekter og var i 2020 involvert i gruppene som diskuterte  stadionutvikling og ny hall. 
Morten Bråthen 
Dato: 01.04.2021 

ÅRSRAPPORT JIF Budbiler 2020

2020 har vært et bra år for JIF BUDBILER.  Omsetning på KR. 502.000,- .  De fortsetter å levere veldig gode tall for JIF fotball og er en svært viktig bidragsyter til beste for barn og ungdom i bygda. Budbilene er vår nest største sponsor. Vi retter en stor takk til «seniorene» Tor og Helge som har vært sjåfører i svært mange år.  Svært gledelig er at vi har fått med oss to nye sjåfører. Arne Mikal Grønvold og Yngve Harkmark som er siste tilskudd på stammen. Det er uhyre viktig at vi endelig har fått med flere sjåfører. De legger ned et stort arbeid for klubben. Det arbeidet de gjør er helt unikt og JIF håper dette kan fortsette også i årene fremover. JIF Budbiler har noen faste kunder. Den aller største er Andritz Hydro på Bergermoen. JIF budbiler baserer seg på «kjøring på timen» og er alltid beredt til å ta oppdrag. Det er p.t. ingen faste oppdrag.
Du finner JIF budbiler på JIF.no og på facebook.
JIF Budbiler har tilholdssted på klubbhuset, Jevnaker stadion.

FREMOVER:

Viktig for JIF Budbiler er å få flere kunder. Det må jobbes med å markedsføre våre tjenester slik at vi også kan få noen faste oppdrag. Når vi nå har 4 faste sjåfører har vi kapasitet til å ta på oss enda flere oppdrag.
I tillegg til kjøring har vi faste dager hvor vi samles på klubbhuset på morgenen over en kopp kaffe. 
Enten du har lyst til å være med å kjøre eller kun for det sosiale er du hjertelig velkommen på klubbhuset.

